घटना की जानकारी मिलते ही ग्रामीणों की भीड़ जुट गयी. दोनों शवों को खेत से घर लाया गया. रात होने के कारण पोस्टमार्टम के लिए शवों को देवघर नहीं ले जाया जा सका. सीओ राकेश तिवारी ने भी बताया कि दो ग्रामीणों की वज्रपात से मौत की सूचना के बाद थाना प्रभारी को शवों का पोस्टमार्टम कराने को कहा गया है. सरकार के नियमों के अनुसार पीड़ित परिवारों को चार-चार लाख रुपए बतौर मुआवजा दिलाने की पहल की जाएगी.